***Nacionalni projekt za poticanje čitanja i promicanje kulture čitanja***

***– Natjecanje u znanju i kreativnosti „Čitanjem do zvijezda*“**

**Poziv za sudjelovanje u 13. sezoni natjecanja u znanju i kreativnosti**



**Odabrani naslovi za OŠ:**

1. **Tajni vrt /** Frances Hodgson Burnett
2. **Vještice /** Roald Dahl
3. **Dom gospođice Peregrine za čudnovatu djecu /** Ransom Riggs

**Odabrani naslovi za SŠ:**

1. **Charliejev svijet /** Stephen Chbosky
2. **Gradovi na papiru /** John Green
3. **Sve, baš sve /** Nicola Yoon

**Opis projekta**

**Područje provedbe projekta**

Republika Hrvatska

Republika Srbija

Republika Mađarska

Republika Slovenija

*Mjesto održavanja završne razine projekta*: Grad Čakovec

**Uvod**

U današnjem digitalnom okruženju vidljiv je pad interesa za knjigu i čitanje što iziskuje potrebu razvoja strategije kulture čitanja i pismenosti što će omogućiti svim pripadnicima hrvatskog društva da čitaju sa zadovoljstvom i razumijevanjem. Temeljno polazište projekta proizlazi iz samog tumačenja čitanja koje je opisano kao spoznajno-doživljajni proces koji obuhvaća jezičnu, komunikacijsku i stvaralačku djelatnost, odnosno razumijevanje pisanih tekstova, njihovo korištenje i razmišljanje o njima radi postizanja osobnih ciljeva stjecanja i razvijanja znanja i stavova te osposobljavanje za cjeloživotno učenje. U ovome projektutežište je na iščitavanju odabranog broja knjiga te natjecanju u znanju i kreativnosti. Natjecanje se provodi kao timsko natjecanje u znanju i pojedinačno natjecanje u kreativnosti, a predviđeno je za učenike predmetne nastave osnovne škole te učenike srednjih škola.

Kako je jedan od ciljeva školskog knjižničarstva odgoj učenika s razvijenim kulturnim potrebama i navikama, sadržaji kulturne i javne djelatnosti sastavni su dio godišnjeg plana i programa rada školske knjižnice i školskog knjižničara kao i odgojno-obrazovnog rada škole u cjelini. Kroz projekt „Čitanjem do zvijezda“ želimo potaknuti učenike na čitanje s razumijevanjem, kritičko čitanjem, istraživačko učenje, međupredmetno učenje, kritičko razmišljanje i kreativno stvaranje jer je učenje na takav način najučinkovitije. Knjiga možda više nema status kao nekada, međutim u svim razvijenim zemljama ona i dalje uživa najveći ugled u kulturi i njezina se vrijednost, zahvaljujući naporima, angažmanu i trudu ljubitelja knjige i čitanja, još uvijek čuva. Zato je potrebno provoditi što više aktivnosti kojima će se promovirati važnost čitanja, a posebice u 2021. – Godini čitanja. Društvo treba biti svjesno da su razvijene čitateljske navike važan faktor koji govori o razvijenosti pojedine zemlje. Tek kada se to ostvari možemo govoriti da živimo u „društvu znanja“.

Projekt je prijašnjih godina redovito dobivao verifikaciju i pozitivno mišljenje Ministarstva znanosti i obrazovanja te se kao takav mogao ponuditi ravnateljima osnovnih i srednjih škola u Republici Hrvatskoj uz mišljenje Agencije za odgoj i obrazovanje da će navedeno natjecanje doprinijeti prepoznavanju stručnih suradnika školskih knjižničara i potrebi osmišljavanja aktivnosti za rad s učenicima.

**Natjecateljske kategorije**

Kao što je već ranije spomenuto, projekt se bazira na dvije natjecateljske kategorije:

* Kviz znanja
* Kreativni uradak

U kvizu znanja, podjednako za osnovnoškolski i srednjoškolski uzrast, učenici odgovaraju na pitanja iz zadanih knjiga. Moguća je prijava neograničenog broja učenika.

U izradi kreativnog uratka može sudjelovati svaki zainteresirani učenik bez obzira na to sudjeluje li u kategoriji kviz znanja, a moguće je sudjelovanje u obje kategorije. Kreativni uradak individualni je rad (jednog) učenika, a izrađuje se na osnovi čitanja svih knjiga predviđenih za čitateljsko natjecanje. Naglasak ove kategorije mora biti podjednako na čitateljskoj i kreativnoj aktivnosti. Učenik bira prema vlastitom izboru likovnu tehniku plošnog oblikovanja u kojoj će najbolje interpretirati svoj doživljaj zadane teme na temelju svih pročitanih knjiga.

**Provedba projekta**

Projekt se provodi tijekom čitave nastavne godine.

**Lipanj**

Objava nove natjecateljske sezone, odabrane teme te tematski povezanih književnih naslova. Sve novosti vezane za projekt objavljuju se na službenoj mrežnoj stranici te na društvenom profilu projekta na Facebook-u.

**Srpanj – kolovoz – rujan**

Poziv za sudjelovanje školama te prijave za sudjelovanje na službenoj prijavnici uz naznačeni rok prijave.

**Listopad**

Prijavljeni sudionici dobivaju dopis s detaljnim uputama za što uspješniju pripremu i provedbu projekta.

**Studeni**

Aktivnosti vezane za promociju projekta.

**Prosinac**

Školska razina natjecanja.

**Siječanj**

Slanje dopisa s detaljnim uputama za što uspješniju pripremu i provedbu županijske razine natjecanja.

**Veljača - ožujak**

Županijska razina natjecanja. Datum održavanja usklađuje se s Vremenikom natjecanja i smotri Agencije za odgoj i obrazovanje.

**Travanj**

Priprema nacionalne razine natjecanja s međunarodnim učešćem.

**Svibanj**

Nacionalna razina natjecanja s međunarodnim učešćem. Tradicionalno se održava u Gradu Čakovcu. Izrada završnog izvješća, evaluacije i biltena.

**Opis natjecanja**

 Za školsku razinu natjecanja valja pročitati sve odabrane naslove. Najbolja tri učenika u kategoriji kviz znanja formiraju školski tim koji će školu predstavljati na županijskom natjecanju u istoj kategoriji. Na školskoj razini natjecanja odabire se i najbolji kreativni uradak koji škola predlaže za županijsko natjecanje. Isti učenik može sudjelovati u obje kategorije.

 Na županijskoj razini natjecanja učenici individualno rješavaju kviz znanja ali se njihovi ostvareni rezultati zbrajaju te čine ukupan plasman škole. Nema individualnog rangiranja. Dvije najuspješnije škole u svakoj od kategorija plasirane su na nacionalnu završnicu. Više škola može zauzeti isto mjesto. U županijama u kojima je prijavljena jedna ili dvije škole, iste moraju zadovoljiti bodovni prag kako bi se plasirale na nacionalnu završnicu. Županijsko okupljanje svih sudionika održava se u jednoj od škola ukoliko to dozvoljava epidemiološka situacija.

 Na nacionalnoj razini natjecanja nagrađuju se tri najuspješnije škole u svakoj kategoriji. Više škola može zauzeti isto mjesto. Nacionalno okupljanje održava se u Gradu Čakovcu ukoliko to dozvoljava epidemiološka situacija.

**Cilj projekta**

Cilj projekta je poticati čitanje kod učenika, potaknuti timski rad, ali i individualni napor, poučavati natjecatelje novim tehnikama, vještinama i znanjima, raditi na unaprjeđenju njihovih životnih vještina i sposobnosti, poticati u njih razvoj kreativnosti i stvaralaštva te skrenuti pozornost javnosti na važnost čitanja i usvajanja vještine čitanja.

**Korisnici projekta**

Korisnici projekta su učenici viših razreda osnovnih škola i učenici srednjih škola. Projektom su obuhvaćene sve županije u Republici Hrvatskoj, kao i škole koje pohađaju učenici pripadnici hrvatske nacionalne manjine u Republici Srbiji i Republici Mađarskoj te Hrvati u Republici Sloveniji.

**Promocija projekta**

Svi regionalni tjednici i dnevne novine, radio i TV postaje koje djeluju na području cijele Hrvatske dopisom se obavještavaju o provedbi projekta te su pozvani da posjete škole u kojima se odvijaju županijska natjecanja kao i nacionalna završnica.

Sve obavijesti o projektu nalaze se na službenoj mrežnoj stranici i društvenom profilu:

Mrežna stranica: <https://sites.google.com/view/citanjem-do-zvijezda/po%C4%8Detna-stranica?authuser=0>

Facebook: <https://www.facebook.com/CitanjemDoZvijezda>

**Očekivani rezultati**

1. Povećanje svijesti o važnosti čitanja.

2. Povećanje svijesti o važnosti čitanja radi razvijanja tehnike čitanja.

3. Povećanje svijesti o važnosti informacijske i medijske pismenosti.

4. Povećanje svijesti o važnosti čitalačke pismenosti.

5. Povećanje svijesti o važnosti međupredmetnog i istraživačkog učenja.

**Osobe odgovorne za provedbu projekta:**

Ime: **Dražen**

Prezime: **Ružić**

OIB: 97161720268

Stručna sprema: prof. cro./soc, dipl. bibliotekar, magistar povijesnih znanosti

Zanimanje: školski knjižničar

E-mail:drazen.ruzic1@skole.hr

Mobitel: 099 814 50 88

Ime: **Nikolina**

Prezime: **Hader**

OIB: 71738761055

Stručna sprema: mag. bibl. et mag. philol. hisp.

Zanimanje: školska knjižničarka

E-mail: nikolina.hader@skole.hr

Mobitel: 099 246 6599

Ime: **Tanja**

Prezime: **Radiković**

OIB: 49771122656

Stručna sprema: dipl. bibliotekar

Zanimanje: školska knjižničarka

E-mail: tanja.radikovic@skole.hr

Mobitel: 098 546 127